Wadai karanjang (ada nang manyambatnya wadai bakul atawa dudul Cina) nang disambat jua sawagai Nian Gao (年糕) atawa dalam dialek Hokkian Ti Kwe (甜棵), nang mandapat ngaran matan wadah citaknya nang babantuk karanjang, adalah wadai nang diulah matan galapung lakatan wan gula, wan baisi tekstur nang kanyul wan bajarikat Wadai ngini marupakan sasabuting wadai has atawa wajip parayaan tahun puga Cina, walaupun tidak di Beijing pada suatu saat. Wadai karanjang ngini mulai dipakai jadi sasurungan wayah upacara sambahyang laluhur, pitung hari parak tahun puga Cina (廿四送尫 Ji Si Sang Ang), wan puncaknya wayah malam parak tahun puga Cina. Jadi sasurung, wadai ngini rancaknya kada dimakan sampai Cap Go Meh (malam ka-15 imbah tahun puga Cina).